CELEX: 62018TN0740
Language: lv
Date: 2018-12-18 00:00:00
Title: Lieta T-740/18: Prasība, kas celta 2018. gada 18. decembrī – Taminco un Arysta LifeScience Great Britain/Komisija

25.2.2019   
            
            
               LV
            
            
               Eiropas Savienības Oficiālais Vēstnesis
            
            
               C 72/35
            
         
      Prasība, kas celta 2018. gada 18. decembrī – Taminco un Arysta LifeScience Great Britain/Komisija
      (Lieta T-740/18)
      (2019/C 72/44)
      Tiesvedības valoda – angļu
      
         Lietas dalībnieki
      
      
         Prasītājas: Taminco BVBA (Ģente, Beļģija) un Arysta LifeScience Great Britain Ltd (Edinburga, Apvienotā Karaliste) (pārstāvji: C. Mereu un M. Grunchard, advokāti)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt Komisijas Īstenošanas regulu (ES) 2018/1500 (2018. gada 9. oktobris) par darbīgās vielas tirama apstiprinājuma neatjaunošanu un tādu sēklu izmantošanas un tirdzniecības aizliegšanu, kuras apstrādātas ar augu aizsardzības līdzekļiem, kas satur tiramu (1), un vajadzības gadījumā nodot attiecīgās aktīvās vielas vērtējumu Eiropas Pārtikas nekaitīguma iestādei (EFSA) un atbildētājai;
               
            
                  —
               
               
                  uzdot pagarināt attiecīgās aktīvās vielas apstiprinājuma termiņu, lai būtu iespējams veikt tās atkārtotu novērtēšanu;
               
            
                  —
               
               
                  pakārtoti, daļēji atcelt apstrīdēto regulu, ciktāl tajā ir aizliegts atjaunot attiecīgo aizliegto vielu saistībā ar sēklu kodināšanu, un
               
            
                  —
               
               
                  piespriest atbildētājai atlīdzināt visus tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājas izvirza sešus pamatus.
      
                  1.
               
               
                  Ar pirmo pamatu tiek apgalvots, ka apstrīdētā regula ir procesuāli nepilnīga, jo atbildētāja nav ņēmusi vērā tā pieteikuma atsaukumu, kuru prasītājas bija iesniegušas ar mērķi atjaunot tirama apstiprinājumu tā izmantošanai smidzināšanai uz augu lapām un atstāt spēkā tikai izmantošanu sēklu kodināšanai.
               
            
                  2.
               
               
                  Ar otro pamatu tiek apgalvots, ka apstrīdētā regula ir tikusi pieņemta acīmredzamas kļūdas vērtējumā dēļ.
               
            
                  3.
               
               
                  Ar trešo pamatu tiek apgalvots, ka apstrīdētā regula ir tikusi pieņemta, pārkāpjot Regulas (EK) Nr. 1107/2009 (2) 4. panta 5. punktu.
               
            
                  4.
               
               
                  Ar ceturto pamatu tiek apgalvots, ka atbildētāja ir rīkojusies ultra vires, iesniedzot priekšlikumu saistībā ar attiecīgās aktīvās vielas klasificēšanu.
               
            
                  5.
               
               
                  Ar piekto pamatu tiek apgalvots, ka apstrīdētā regula ir tikusi pieņemta procedūrā, kuras laikā nebija ievērotas prasītāju tiesības uz aizstāvību.
               
            
                  6.
               
               
                  Ar sesto pamatu tiek apgalvots, ka apstrīdētā regula ir tikusi pieņemta, pārkāpjot piesardzības principu un Savienības tiesību samērīguma un vienlīdzīgas attieksmes pamatprincipus.
               
            
         (1)  OV 2018, L 254, 1. lpp.
      
      
         (2)  Eiropas Parlamenta un Padomes Regula (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV 2009, L 309, 1. lpp.).